Document ID: /roh_data/filtered/fineweb-2-filterrobots_roh.jsonl.gz/50520

daja i’l lö da minieras giò dal muond i‘l desert chilen Atacama. Ils homens lavuran in fabrica, las duonnas han da far l‘economia uschè radschunaivelmaing sco pussibel e da s’occupar dals uffants numerus. In quist muond spordschan ils films da Hollywood cun Marilyn Monroe e John Wayne ed ils melodrams cineastics distracziun fich bainvissa. Ma ün bel di daja alch amo bler plü bel co kino in cumün: Maria, üna matta da desch ons, sa requintar ils films in maniera uschè concreta e dramatica cha la glieud vain in rotschas per tilla tadlar. Fingià bainbod as chatscha il mez cumün aint illa stüva stretta da la famiglia ingio cha Maria fa resüstar cun ün‘allegria creativa l’acziun bidimensiunala da la taila. Ella dvainta la narratura da film. Ün omagi al kino ed a l’art da l’imaginaziun.